27. ΝΟΜΟΣ υπ’ αριθ. 1338 της 12/17 Μαρτ. 1983 (ΦΕΚ Α΄ 34) Εφαρμογή του κοινοτικού δικαίου. Άρθρ.1.-1.Για τη συμμόρφωση προς οδηγίες και αποφάσεις (Ε.Ο.Κ., Ε.Κ.Α.Ε.) συστάσεις και ατομικές αποφάσεις (Ε.Κ.Α.Χ.) και την εκτέλεση κανονισμών (ΕΟΚ, ΕΚΑΕ) και γενικών αποφάσεων (ΕΚΑΧ) που εκδίδονται από τα κοινοτικά όργανα (μετά την προσχώρηση της Ελλάδας στις Ευρωπαϊκές Κοινότητες), εφαρμόζονται αναλόγως οι ήδη υφιστάμενες ως και οι εκάστοτε παρεχόμενες νομοθετικές εξουσιοδοτήσεις προς κανονιστική ρύθμιση σχετικών θεμάτων, υπό την επιφύλαξη των οριζομένων στο άρθρ. 2. Η άνω μέσα σε ( ) φράση (μετά την προσχώρηση της Ελλάδας στις Ευρωπαϊκές Κοινότητες) διαγράφηκε από την παρ. 1 άρθρ. 6 Νόμ. 1440/ 1984 (ΦΕΚ Α΄ 70), (κατωτ. αριθ. 28). 2.Με τις κανονιστικές πράξεις της προηγούμενης παραγράφου, δύναται να λαμβάνεται και κάθε αναγκαίο συμπληρωματικό μέτρο για την εφαρμογή των ανωτέρω κοινοτικών πράξεων, όπως είναι ιδία η σύσταση νέων οργάνων και θέσεων, ο καθορισμός αρμοδιοτήτων και διοικητικών διαδικασιών και η θέσπιση διοικητικών κυρώσεων. 3.Στην έκδοση των ανωτέρω κανονιστικών πράξεων οι οποίες περιβάλλονται τον τύπο Π.Δ/τος ή Υπουργικής Αποφάσεως, συμπράττει και ο Υπουργός Εθνικής Οικονομίας. Όταν η προβλεπόμενη κανονιστική πράξη έχει τύπο διάφορο του Π.Δ/τος ή της Υπουργικής Αποφάσεως, εγκρίνεται από τον Υπουργό που εποπτεύει το οικείο όργανο και τον Υπουργό Εθνικής Οικονομίας, εξαιρουμένων των πράξεων που εκδίδονται από το Υπουργικό Συμβούλιο ή από όργανα εξ Υπουργών. 4.Οι προβλεπόμενες από την κείμενη νομοθεσία ποινικές κυρώσεις για παράβαση κανονιστικής πράξεως, που εκδίδεται κατ’ εφαρμογή συγκεκριμένης εξουσιοδοτήσεως, ισχύουν και όταν γίνεται χρήση αυτής της εξουσιοδοτήσεως προς εφαρμογή κοινοτικής πράξεως, κατά τα οριζόμενα στις προηγούμενες παραγράφους. 5.Με τις κανονιστικές πράξεις που προβλέπονται στις παρ. 1 και 2 του παρόντος, μπορεί να θεσπίζεται το αξιόποινο των σχετικών παραβάσεων σε βαθμό πλημμελήματος στα πλαίσια του Ποινικού  Κώδικα, εφ’ όσον τούτο είναι αναγκαίο για την αποτελεσματική εφαρμογή των πράξεων των κοινοτικών οργάνων (που εξεδόθησαν μετά την 31.12.1980 ή που πρόκειται να εκδοθούν) και η συγκεκριμένη παράβαση δεν συνιστά ποινικό αδίκημα κατά την κείμενη ελληνική νομοθεσία. Η άνω μέσα σε ( ) φράση διαγράφτηκε από την παρ. 2 άρθρ. 6 Νόμ. 1440/1984 (ΦΕΚ Α΄ 70), (κατωτ. αριθ. 28). Άρθρ.6.-Με αποφάσεις του αρμόδιου κατά περίπτωση Υπουργού και του Υπουργού Εθνικής Οικονομίας δύναται να συνιστώνται νομοπαρασκευαστικές επιτροπές για την κατάρτιση σχεδίων νόμων και κανονιστικών πράξεων με σκοπό τη συμμόρφωση προς τις εκάστοτε εκδιδόμενες κοινοτικές πράξεις και εν γένει για την προσαρμογή του ελληνικού δικαίου προς το ισχύον κοινοτικό δίκαιο. Άρθρ.7.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-1.Με απόφαση του αρμόδιου καθ’ ύλην Υπουργού και του Υπουργού Εθνικής Οικονομίας ρυθμίζονται τα της εφαρμογής και συμμορφώσεως προς τις κοινοτικές πράξεις που αναφέρονται στο άρθρ. 1 παρ. 1 εφ’ όσον οι πράξεις αυτές ανάγονται στα παρακάτω αντικείμενα: α)Όργανα και μέθοδοι μετρήσεως πάσης φύσεως, μέτρα και σταθμά εν γένει, μονάδες μετρήσεως πάσης φύσεως, όπως είναι ιδία μετρητές υγρών, στερεών, αερίων, μάζης, ενέργειας, αποστάσεως, βάρους, όγκου, για οποιοδήποτε σκοπό. β)Κρύσταλλα, σύνθεση, χαρακτηριστικά κατασκευής, επισήμανση και κάθε μορφή διαφημίσεως αυτών. γ)Υφαντουργικά, ονομασίες υφανσίμων, μέθοδοι αναλύσεως. δ)Ηλεκτρολογικό και ηλεκτρονικό υλικό πάσης χρήσεως. ε)Ανυψωτικά μέσα πάσης φύσεως. στ)Συσκευές πιέσεως παντός είδους. ζ)Προστασία του περιβάλλοντος και των φυσικών πόρων. η)Προστασία καταναλωτών. θ)Κοινωνικοδιαρθρωτικός τομέας της γεωργίας. ι)Όροι παρασκευής, εγκρίσεως, κυκλοφορίας εμπορίας και ελέγχου των κτηνιατρικών φαρμακευτικών προϊόντων και των προσθετικών των ζωοτροφών. «ια)Το καθεστώς των παρεχομένων από οποιαδήποτε μορφή κινήτρων και ενισχύσεων στις ναυπηγικές εργασίες». Η περίπτ. ια΄ προστέθηκε από το άρθρ. 2 του Νόμ. 1880/16-21 Μαρτ. 1990, (ΦΕΚ Α΄ 39), τόμ. 13, σελ. 86,368. 2.Η παρ. 2 του άρθρ. 1 εφαρμόζεται και κατά την έκδοση των υπουργικών αποφάσεων που αναφέρονται στην προηγούμενη παράγραφο. 3.Οι παραβάσεις των παραπάνω υπουργικών αποφάσεων με τις οποίες θεσπίζονται κοινοτικές υποχρεώσεις τιμωρούνται με φυλάκιση ή με χρηματική ποινή ή και με τις δύο αυτές ποινές, όπως ειδικότερα θα καθορίζονται τα όρια των ποινών από τις αποφάσεις αυτές. (Αντί για τη σελ. 464,193(β) Σελ. 464,193(γ) Τεύχος 1097-Σελ. 47 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.26-27 «Άρθρ.3.-1.Με τα π.δ/τα, που εκδίδονται βάσει του άρθρ. 4 (όπως αντικαταστάθηκε από το άρθρ. 6 παρ. 4 του Νόμ. 1440/1984 και τροποποιήθηκε από το άρθρ. 7 του Νόμ. 1775/1988) καθώς και με τις κανονιστικές πράξεις, που εκδίδονται βάσει των άρθρ. 1 και 2 του παρόντος νόμου, δύναται ομοίως να ρυθμίζεται κάθε θέμα που είναι αναγκαίο για την εφαρμογή των συνθηκών, πράξεων προσχωρήσεως με τις προσαρτημένες πράξεις, παραρτήματα, πρωτόκολλα και δηλώσεις που κυρώθηκαν με το Νόμ. 945/1979. 2.Με τις κανονιστικές πράξεις των άρθρ. 1, 2 και 4 του παρόντος νόμου επέρχονται και οι αναγκαίες προσαρμογές της κείμενης νομοθεσίας, όταν απαιτείται τροποποίηση ή κατάργηση διατάξεων που είναι αντίθετες προς τη ρύθμιση που προβλέπεται από τις αναφερόμενες στην παρ. 1 συνθήκες και τις πράξεις των οργάνων των Ευρωπαϊκών Κοινοτήτων». Το άρθρ. 3 αντικαταστάθηκε ως άνω από το άρθρ. 65 του Νόμ. 1892/31-31 Ιουλ. 1990 (ΦΕΚ Α΄ 101), τόμ. 13 σελ. 86,369. Σελ. 464,194(γ) Τεύχος 1097-Σελ. 48 40.Δ.β.27 Ευρωπαϊκή Οικονομική Κοινότητα- Ευρωπαϊκή Ένωση Άρθρ.4.-«1.Με π.δ/τα, που εκδίδονται μετά από πρόταση του αρμόδιου Υπουργού και του Υπουργού Εθνικής Οικονομίας, ρυθμίζονται τα θέματα και λαμβάνονται τα κατάλληλα μέτρα για την εφαρμογή των κοινοτικών πράξεων, που αναφέρονται στο άρθρ. 1 του παρόντος νόμου. Στο πλαίσιο της εξουσιοδότησης ανήκει και η θέσπιση των αναγκαίων οργανωτικών και εκτελεστικών μέτρων, όπως είναι ειδικότερα η σύσταση νέων οργάνων, η ίδρυση θέσεων και ο καθορισμός αρμοδιοτήτων, διοικητικών διαδικασιών και κυρώσεων. 2.Χρονικό όριο χρήσεως της παραπάνω εξουσιοδότησης πλαισίου, που σκοπεί την εκπλήρωση κοινοτικών υποχρεώσεων, είναι η 31η Δεκ. 1987. 3.Το παρόν άρθρο εφαρμόζεται μόνον εφόσον δεν υπάρχει πεδίο εφαρμογής των ειδικών εξουσιοδοτήσεων των άρθρ. 1 και 2 του παρόντος νόμου». Το άρθρ. 4 αντικαταστάθηκε ως άνω από την παρ. 4 άρθρ. 6 Νόμ. 1440/1984 (ΦΕΚ Α΄ 70), (κατωτ. αριθ. 28). Με το άρθρ. 7 Νόμ. 1775/19-24 Μαΐου 1988 (ΦΕΚ Α΄ 101), τόμ. 12 σελ. 58,20, χρονικό όριο χρήσεως της εξουσιοδοτήσεως-πλαίσιου του άνω άρθρ. 4 ορίστηκε η 31.12.1992. Με το άρθρ. 31 Νόμ. 2076/31 Ιουλ.-1 Αυγ. 1992 (ΦΕΚ Α΄ 130), Τόμ. 12 σελ. 120,856, χρονικό όριο χρήσεως της εξουσιοδοτήσεως πλαισίου του άνω άρθρ. 4 ορίστηκε η 31 Δεκ. 1995. Με το άρθρ. 19 Ν. 2367/29-29 Δεκ. 1995 (ΦΕΚ Α΄ 261), Τόμ. 12 σελ. 86,61, χρονικό όριο χρήσεως της εξουσιοδοτήσεως-πλαισίου του άνω άρθρ. 4 ορίστηκε η 31η Δεκ. 2000. Με το άρθρ. 22 Ν. 2789/10-11 Φεβρ. 2000 (ΦΕΚ Α΄ 21), Τόμ. 12 σελ. 120,918, χρονικό όριο χρήσεως της εξουσιοδοτήσεως-πλαισίου του άνω άρθρ. 4 ορίστηκε η 31η Δεκεμβρίου 2005. Για τα «συμπληρωματικά μέτρα έναντι ορισμένων δικαιούχων συναλλαγών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (Ε.Γ.Τ.Π.Ε.), Τμήμα Εγγυήσεων», βλ. Π.Δ/γμα αριθ. 92 της 8-21 Απρ. 1998 (ΦΕΚ Α΄ 84), κατωτ. αριθ. 102. Άρθρ.5.-«Με τα π.δ/τα, που εκδίδονται βάσει του άρθρ. 4 του παρόντος νόμου «μπορεί να θεσπίζεται το αξιόποινο των σχετικών παραβάσεων σε βαθμό πλημμελήματος στα πλαίσια του Ποινικού Κώδικα, εφ’ όσον τούτο είναι αναγκαίο για την αποτελεσματική εφαρμογή των κοινοτικών πράξεων και η  συγκεκριμένη παράβαση δεν συνιστά ποινικό αδίκημα κατά την κείμενη ελληνική νομοθεσία». Η μέσα σε « »φράση τέθηκε σε αντικατάσταση από την παρ. 5 άρθρ. 6 Νόμ. 1440/1984 (ΦΕΚ Α΄ 70), (κατωτ. αριθ. 28). 